ooo ZNANOST!

Dešifriranje kode: Okrogla miza o vplivu vsebin, ki jih ustvarja umetna inteligenca, na družbeno dojemanje in razumevanje znanosti
2025-06-20 11:00 - 13:30 UTC | Dvorana Borisa Podrecce, Rektorat, Univerza v Mariboru, Slomškov trg 15, Maribor
Univerza v Mariboru v sodelovanju z uglednimi institucijami v okviru projekta Lažne novice in teorije zarote? Opolnomočimo (se za) znanost! (akronim oooZnanost!) organizira okroglo mizo, ki bo posvečena razmisleku o vplivu umetne inteligence na dojemanje znanosti v družbi. Ta dogodek je zasnovan kot interaktivna razprava, ki se bo osredotočila na vpliv umetne inteligence (UI) na različne aspekte družbe.
Na okrogli mizi bodo sodelovali:

dr. Dean Korošak, prorektor za znanstvenoraziskovalno dejavnost Univerze v Mariboru in vodja projekta oooZnanost!,
Aida Kamišalić Latifić, državna sekretarka Ministrstva za digitalno preobrazbo,
dr. Ernest Ženko, prodekan za kakovost na Fakulteti za humanistične študije ter vodja Centra za odgovorno umetno inteligenco Univerze na Primorskem (CeResAI UP),
dr. Irene Samide, prodekanja za gospodarske in mednarodne zadeve Filozofske fakultete Univerze v Ljubljani, projekt Humanistika to si ti!
Asist. dr. Gabriel Kavčič, Univerza v Ljubljani, Teološka fakulteta in tiskovni predstavnik Slovenske škofovske konference.

Okrogla miza bo potekala 20. junija 2025, s pričetkom ob 11.00 v dvorani Borisa Podrecce, rektorata Univerze v Mariboru.
Prilagamo program in predstavitev sodelujočih govorcev.
Na dogodek se je potrebno prijaviti na tej povezavi.
Namen dogodka: Glavni namen dogodka je spodbuditi odprto in poglobljeno razpravo o kompleksnem in hitro razvijajočem se področju umetne inteligence. Dogodek želi udeležencem omogočiti, da kritično razmislijo o priložnostih in izzivih, ki jih UI prinaša v znanost, družbo, gospodarstvo, turizem in celo v verske institucije. Cilj je razsvetliti različne perspektive in se posvetiti ključnim vprašanjem, ki se nanašajo na nekatere ključne aspekte uporabe UI pri ustvarjanju vsebin in interakcijah.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom in predstavitev govorcev je na voljo na tej povezavi.
Posnetek dogodka je na voljo na tej povezavi
Fotografije iz dogodka:
.

Priprave na Znanstveni slam
2025-09-03 10:00 - 12:00, 2025-09-10 10:00 - 12:00, 2025-09-17 10:00 - 12:00
Spoštovani raziskovalci,
Univerza v Mariboru v okviru projekta Lažne novice in teorije zarote? Opolnomočimo (se za) znanost! (akronim oooZnanost!) v sodelovanju z Zavodom Znanost na cesti (ZnC) vabi na Znanstveni slam, ki bo potekal v petek 26. septembra 2025 ob 18:00 v Sodnem Stolpu v Mariboru v okviru Evropske noči raziskovalcev.
Kaj je znanstveni slam?
Znanstveni slam je priložnost, da raziskovalci različnih področij predstavite svojo raziskavo na poljuden in zanimiv način ter s tem navdušite širšo javnost. Vabimo raziskovalce iz vseh raziskovalnih področij, da se nam pridružite! S sodelovanjem na dogodku boste pridobili veščine in izkušnje za učinkovito komuniciranje s širšo javnostjo, ob tem pa bo dogodek tudi odlična priložnost za povezovanje z raziskovalci iz različnih strok.
Kako se prijaviti?
Prijavite se preko povezave Izpopolni UM, ali preko obrazca, ki ga prilagamo v priponki. V obrazcu ob imenu, priimku ter nazivu univerze in fakultete, v nekaj stavkih opišite temo, ki jo želite predstaviti, skupaj z naslovom svojega nastopa (pred objavo programa za Znanstveni slam, 26. 9. 2025, ga lahko še spremenite). Obrazec nam pošljete na ern@um.si (zadeva: oooZnanost! – Znanstveni slam).
Rok za prijavo: 23. maj 2025
Za prijavljene raziskovalce bomo organizirali štiri pripravljalna srečanja.
📅 Termini pripravljalnih srečanj:
✅ 28. maj 2025 ob 10:00 – uvodno virtualno srečanje
✅ 3. september 2025 ob 10:00 – virtualno srečanje
✅ 10. september 2025 ob 10:00 – virtualno srečanje
✅ 17. september 2025 ob 10:00 – zaključno pripravljalno srečanje (v živo v Mariboru)
(Datumi se lahko prilagodijo glede na razpoložljivost izvajalcev in sodelujočih.)
Pridružite se nam! Veselimo se vaših prijav in komaj čakamo, da skupaj ustvarimo nepozabno izkušnjo.

Opolnomočimo se za znanost (delavnica) za pedagoško osebje
2025-09-16 10:00 - 11:30 | Univerzitetna knjižnica Maribor, Učilnica Brede Filo, Gospejna ulica 10, Maribor, 2000, Slovenija
Delavnica o kritičnem vrednotenju informacij in virov ter njihovi uporabi v izobraževalne namene, namenjena pedagoškemu osebju. Ogledali si bomo tudi kratek film finskega modela, ki ponazarja pomen zgodnjega ozaveščanja kritičnega vrednotenja informacij. Število je omejeno na 20 udeležencev.
Izvajalca: Mateja Borak, Miloš Petrovič
Prijave se zbirajo do 8. 9. 2025 na povezavi IzpopolniUM, kjer izberete možnost »prijava za zunanje udeležence« in v prijavnem obrazcu, v polje »organizacija« vpišete naziv šole in št. učiteljev oz. pedagoškega osebja, ki se bodo dogodka udeležilii.

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo iz dogodka
Objavo po dogodku

Opolnomočimo se za znanost (delavnica) za učence in dijake
2025-09-16 10:00 - 11:30 | Univerzitetna knjižnica Maribor, Glazerjeva dvorana, Gospejna ulica 10, Maribor, 2000, Slovenija
Delavnica o kritičnem vrednotenju informacij in virov, ter njihovi uporabi v izobraževalne namene, namenjena učencem in dijakom. Ogledali si bomo tudi kratek film finskega modela, ki ponazarja pomen zgodnjega ozaveščanja kritičnega vrednotenja informacij. Število je omejeno na 90 udeležencev. Prijave se zbirajo do 8. 9. 2025 na povezavi IzpopolniUM, kjer izberete možnost »prijava za zunanje udeležence« in v prijavnem obrazcu, v polje »organizacija« vpišete naziv šole in št. učencev oz. dijakov, ki se bodo dogodka udeležili.
Kaj lahko pričakujete?

Poglobljene vsebine: Naučite se, kako oceniti zanesljivost informacij in prepoznati kakovostne vire.
Odprta znanost: Spoznajte prednosti in načine uporabe odprte znanosti za izboljšanje izobraževalnega procesa.
Ogled predstavitvenega filma: Navdihnite se s finskim modelom uporabe odprte znanosti v izobraževanju.

Izvajalki: Silva Belšak, Renata Močnik, Univerzitetna knjižnica Maribor

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo dogodka
Fotografije iz dogodka:

Etika in pasti v znanstvenem komuniciranju (predavanje za učence in dijake)
2025-09-18 10:00 - 11:00 | Univerzitetna knjižnica Maribor, Glazerjeva dvorana, Gospejna ulica 10, Maribor, 2000, Slovenija
Svetovni splet nam je po eni strani olajšal dostop do informacij, po drugi strani pa nam nastavlja pasti. Učencem in dijakom bomo predstavili nepoštene prakse v medijih in nepoštene založniške prakse: revije, založniki, konference, metrike, ki se vse pogosteje pojavljajo v elektronskem založništvu. Skušali bomo odgovoriti na vprašanja: Kako ugotoviti, ali gre za zavajajočo prakso? Zakaj ni priporočljivo tovrstnih virov uporabljati ali v njih deliti? Zakaj je pomembno etično obnašanje v znanstvenem komuniciranju, pa naj gre za objavo ali uporabo nepreverjenih, lažnivih virov? Vse to vpliva tudi na zaupanje v znanost ter vse večjo odsotnost kritičnega mišljenja.

Na predavanju bomo skušali odgovoriti na vprašanja:

Kako ugotoviti, ali gre za zavajajočo prakso?
Zakaj ni priporočljivo tovrstnih virov uporabljati ali v njih deliti?
Zakaj je pomembno etično obnašanje v znanstvenem komuniciranju, pa naj gre za objavo ali uporabo nepreverjenih, lažnivih virov? Vse to vpliva tudi na zaupanje v znanost, ter vse večji odsotnosti kritičnega mišljenja.

Izvajalki delavnice bosta Bernarda Korez in Jerneja Grašič, Univerzitetna knjižnica Maribor.

Na dogodek se prijavite na povezavi IzpopolniUM, kjer za izbran termin izberete možnost »prijava za zunanje udeležence« in v prijavnem obrazcu, v polje »organizacija« vpišete naziv šole in št. učencev oz. dijakov, ki se bodo dogodka udeležili.

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo dogodka je na voljo na tej povezavi.
Fotografije iz dogodka:

Pogovori oooZnanost! – Raziskovalci med nami: Vmesniki možgani-stroj: most med naravno in umetno inteligenco (Predstavitev projekta HybridNeuro)
2025-09-18 14:00 - 15:00
V sklopu delovnega paketa kampanje ozaveščanja v okviru projekta oooZnanost! vas vljudno vabimo k udeležbi v seriji pogovorov, ki so namenjeni predstavitvi raziskovalnih rezultatov in razpravi o zanimivih in družbeno pomembnih znanstvenih temah Pogovori oooZnanost! – Raziskovalci med nami.
Red. prof. dr. Aleš Holobar bo predstavil projekt HybridNeuro – hibridna nevroznanost, ki temelji na cerebralnih in mišičnih informacijah za motorično rehabilitacijo in živčnomišična obolenja, v okviru katerega Univerza v Mariboru razvija napredne metode za spremljanje in razumevanje gibanja z analizo možganske in mišične aktivnosti v realnem času. Te tehnologije odpirajo nove možnosti za rehabilitacijo, človek-stroj vmesnike, bionične pripomočke in virtualna upravljanja. Pogovor bo osvetlil raziskave in praktične pristope, ki so zanimivi za raziskovalce, razvijalce, strokovnjake s področja rehabilitacije, športa, ergonomije in navdušence nad sodobnimi tehnologijami.
Pogovori oooZnanost! – Raziskovalci med nami bodo potekali med aprilom 2025 in aprilom 2026. Dogodki bodo osredotočeni na rezultate raziskav financiranih iz programov EU (Obzorje Evropa, Obzorje 2020), Javne agencije za raziskovalno in inovacijsko dejavnost ter drugih programov financiranja znanstvenoraziskovalne dejavnosti.
V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.

Vabimo vas tudi k poslušanju in ogledu preteklih pogovorov iz serije Pogovori oooZnanost! – Raziskovalci med nami:

z red. prof. dr. Brankom Lobnikarjem: Zakaj je znanstvena in medijska pismenost ključna?
z red. prof. dr. Majo Rupnik: Antibiotiki, driska in klostridij

Pogovori oooZnanost! – Raziskovalci med nami: Vmesniki možgani-stroj: Most med naravno in umetno inteligenco.
2025-09-18 14:00 - 15:00
V sklopu delovnega paketa kampanje ozaveščanja v okviru projekta oooZnanost! organiziramo serijo pogovorov, ki so namenjeni predstavitvi raziskovalnih rezultatov in razpravi o zanimivih in družbeno pomembnih znanstvenih temah Pogovori oooZnanost! – Raziskovalci med nami.
V tokratnem pogovoru smo gostili red. prof. dr. Aleša Holobarja, ki nam je predstavil projekt HybridNeuro – hibridna nevroznanost, ki temelji na cerebralnih in mišičnih informacijah za motorično rehabilitacijo in živčnomišična obolenja, v okviru katerega Univerza v Mariboru razvija napredne metode za spremljanje in razumevanje gibanja z analizo možganske in mišične aktivnosti v realnem času z nazivom: Vmesniki možgani-stroj: Most med naravno in umetno inteligenco.
Posnetek pogovora je dostopen na tej povezavi, gradivo iz predavanja pa na tej povezavi.
Pogovori oooZnanost! – Raziskovalci med nami bodo potekali med aprilom 2025 in aprilom 2026. Dogodki bodo osredotočeni na rezultate raziskav financiranih iz programov EU (Obzorje Evropa, Obzorje 2020), Javne agencije za raziskovalno in inovacijsko dejavnost ter drugih programov financiranja znanstvenoraziskovalne dejavnosti.
Vabimo vas tudi k poslušanju in ogledu preteklih Pogovorov oooZnanost – Raziskovalci med nami:

z red. prof. dr. Brankom Lobnikarjem: Zakaj je znanstvena in medijska pismenost ključna?
z red. prof. dr. Majo Rupnik: Antibiotiki, driska in klostridij

Etika in pasti v znanstvenem komuniciranju (predavanje za učence in dijake)
2025-09-23 13:00 - 14:00 | MS Teams
Svetovni splet nam je po eni strani olajšal dostop do informacij, po drugi strani pa nam nastavlja pasti. Učencem in dijakom bomo predstavili nepoštene prakse v medijih in nepoštene založniške prakse: revije, založniki, konference, metrike, ki se vse pogosteje pojavljajo v elektronskem založništvu. Skušali bomo odgovoriti na vprašanja: Kako ugotoviti, ali gre za zavajajočo prakso? Zakaj ni priporočljivo tovrstnih virov uporabljati ali v njih deliti? Zakaj je pomembno etično obnašanje v znanstvenem komuniciranju, pa naj gre za objavo ali uporabo nepreverjenih, lažnivih virov? Vse to vpliva tudi na zaupanje v znanost ter vse večjo odsotnost kritičnega mišljenja.

Na predavanju bomo skušali odgovoriti na vprašanja:

Kako ugotoviti, ali gre za zavajajočo prakso?
Zakaj ni priporočljivo tovrstnih virov uporabljati ali v njih deliti?
Zakaj je pomembno etično obnašanje v znanstvenem komuniciranju, pa naj gre za objavo ali uporabo nepreverjenih, lažnivih virov? Vse to vpliva tudi na zaupanje v znanost, ter vse večji odsotnosti kritičnega mišljenja.

Izvajalki delavnice bosta Bernarda Korez in Jerneja Grašič, Univerzitetna knjižnica Maribor.

Na dogodek se prijavite na povezavi IzpopolniUM, kjer za izbran termin izberete možnost »prijava za zunanje udeležence« in v prijavnem obrazcu, v polje »organizacija« vpišete naziv šole in št. učencev oz. dijakov, ki se bodo dogodka udeležili.

V nadaljevanju vljudno vabljeni k branju in ogledu naslednjih datotek vezanih na dogodek:

Gradivo dogodka je na volj na tej povezavi.

Predstavitev o lažnih novicah, teorijah zarote in znanosti
2025-09-26 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Poglobitev v pojme lažnih novic, teorij zarote in znanosti. Skozi predstavitev se bo ugotavljalo, kaj je tisto, kar loči znanost od lažnih novic in teorij zarote, ter zakaj je znanost tako pomembna.

Nagradni kviz na temo blaženja podnebnih sprememb
2025-09-26 | Europark, Pobreška cesta 18, Maribor, 2000, Slovenija
Nagradni kviz bo udeležencem predstavil projekt “Podnebne spremembe in trajnostni razvoj slovenskega turizma” ter poudaril njegovo pomembnost. Kviz se bo izvajal preko aplikacije Mentimeter, udeleženci pa bodo lahko sodelovali prek svojih mobilnih telefonov. Izvedli ga bomo večkrat na dan, pri čemer bodo trije najboljši tekmovalci na vsakem kvizu prejeli praktične nagrade.

Tehnologije za zeleno energijo
2025-09-26 | Europark, Pobreška cesta 18, Maribor, 2000, Slovenija
Pridružite se nam pri raziskovanju raznolikih tehnoloških rešitev, ki ustvarjajo čisto energijo. Spoznajte, kako delujejo in kakšne koristi prinašajo v smislu zmanjševanja onesnaževanja okolja in zmanjšanja porabe energije.

Preizkusi svoj nos in ugani rastlino
2025-09-26 | Europark, Pobreška cesta 18, Maribor, 2000, Slovenija
Vrtnica, kava, ogenj, to so le trije od približno 1 bilijona vonjev, ki jih človeški nos in možgani lahko razlikujejo med seboj, kaže nova študija. Ali bi lahko razlikovali vonje različnih rastlinskih vrst?

Manj znani živalski prebivalci v našem okolju
2025-09-26 | Europark, Pobreška cesta 18, Maribor, 2000, Slovenija
Bi znali prepoznati manj znane živali, ki živijo v našem okolju? Opazili boste številne drobne in nekoliko večje živali, ki domujejo blizu naših domov, a jih morda ne poznate dovolj. Vas zanima, katere so te živali in ali bi jih prepoznali? Pridružite se nam in jih spoznajte!

Razpisana je tiralica za tujerodnimi invazivnimi vrstami. Kdo jih je videl?
2025-09-26 | Europark, Pobreška cesta 18, Maribor, 2000, Slovenija
Delavnica je osredotočena na invazivne tujerodne vrste rastlin in živali, ki postajajo vse bolj prisotne v našem okolju. So jo že kdaj opazili? Kje?

Poglej v rastline
2025-09-26 | Europark, Pobreška cesta 18, Maribor, 2000, Slovenija
Na delavnici bomo pokazali zanimive strukture rastlin in si ogledali listno površino izjemno blizu. Udeleženci bodo imeli priložnost opazovati fascinantne rastlinske strukture z mikroskopom in lupo ter ustvariti odtise listne površine in si jih ogledati pod mikroskopom.

Eksperimentiranje z magnetizmom
2025-09-26 | Europark, Pobreška cesta 18, Maribor, 2000, Slovenija
Razstava različnih magnetnih eksperimentov vključuje:
– Gausov top: magnet privlači železno žogico, ki se prenese na drugo žogico, privlačeno z drugim magnetom.
– Magnetni stroj: prikazuje Curiejevo temperaturo, kjer se magnet ohlaja in ponovno namagnetira.
– Prosto padanje magneta v bakreni cevi: magnet spreminja gostoto magnetnega polja, sproža inducirane tokove in ustvarja sile v cevi.
– Določanje težnega pospeška s padajočim magnetom: merjenje napetosti z Vernierjevim vmesnikom.
– Individualno eksperimentiranje: obiskovalci lahko izdelujejo magnetne naprave, kot je magnetni plastelin ali magnetne stroje, s pomočjo baterij, bakrenih vodnikov in majhnih magnetov.

Obarvana kemija
2025-09-26 | Europark, Pobreška cesta 18, Maribor, 2000, Slovenija
Barve vplivajo na naše razpoloženje in delovanje, zato bomo prikazali kemijske eksperimente, ki bodo na videz privlačni. Raziskali bomo barve, ki se skrivajo v navidezno neprivlačnih snoveh, se lotili redoks reakcij in koordinacijske kemije ter spoznali barvno pestrost kemijskih spojin.

Topologija za vse
2025-09-26 | Europark, Pobreška cesta 18, Maribor, 2000, Slovenija
Kako reševati praktične probleme na področju, ki velja za eno najtežjih in najbolj teoretičnih področij matematike?

Kaj raziskuje organizacijska znanost?
2025-09-26 | Europark, Pobreška cesta 18, Maribor, 2000, Slovenija
Predstavitev raziskovalnega dela Fakultete za organizacijske vede s ciljem spodbuditi radovednost še posebej med mladimi, ki razmišljajo o svoji poklicni poti. Na dogodku ENR bomo razkrili, kaj organizacijska znanost pravzaprav zajema. Predstavili bomo raziskovalno delo fakultete za organizacijske vede, osredotočili pa se bomo na različne vidike tega področja.

Umetna inteligenca v službi ljudi
2025-09-26 | Europark, Pobreška cesta 18, Maribor, 2000, Slovenija
Seznanitev z njenim vplivom in ustvarjalnostjo. Sledila bo delavnica, kjer boste lahko spremljali gibanje telesa v realnem času in zaznavanje gibalnih motenj.

Podnebne spremembe in trajnostni razvoj slovenskega turizma
2025-09-26 | Europark, Pobreška cesta 18, Maribor, 2000, Slovenija
Projekt ima za cilj oblikovati strateške predloge za zmanjšanje ogljičnega odtisa slovenskega turizma in prilagajanje na podnebne spremembe preko participativnega procesa, ob uporabi dejanskih podatkov in poglobljenih modelov, ki upoštevajo specifične potrebe slovenskega turizma.
Na dogodku bodo predstavljeni rezultati projekta, pri čemer bo poudarek na prilagajanju turizma na podnebne spremembe.

Kriminalistika - Razkrivanje resnice v fizičnem in digitalnem svetu
2025-09-26 | Europark, Pobreška cesta 18, Maribor, 2000, Slovenija
S pomočjo praktičnih eksperimentov bodo udeleženci odkrili, kako lahko s kriminalističnimi tehnikami v okviru participativne znanosti ugotavljamo resnična dejstva ter razkrivamo zavajanja in laži tako v fizičnem kot digitalnem svetu.

'Zeleni' načini transporta v mestu Maribor
2025-09-26 | Europark, Pobreška cesta 18, Maribor, 2000, Slovenija
Predstavitev inovativnih in integriranih rešitev prevoza (bike-sharing, car-sharing, e-scooters) v mestu Maribor in povezava s pravnim okvirom EU s poudarkom na pomanjkanju jasne regulacije delitvene ekonomije in s predstavitvijo potrošniških pravic.

EU kotiček: Odkrij svoj STEAM talent!
2025-09-26 | Europark, Pobreška cesta 18, Maribor, 2000, Slovenija
Praktično naravnava delavnica za mlade, ki bodo s pomočjo petih praktičnih nalog odkrili svoje močne kompetence in talente. Sledil bo kratek pogovor s kariernim svetovalcem o možnih poklicih in njihovem pomenu.

Delavnice astronomije
2025-09-26 | Europark, Pobreška cesta 18, Maribor, 2000, Slovenija
Delavnica izdelave nekaj tipov sončnih ur za merjenje časa s pomočjo premika sence. Na zgornjem parkirišču Europarka bomo v primeru jasnega vremena opazovali Sonce, v večernem času pa planet Saturn in objekte globokega neba.

EU Kotiček: EU skrbi za svoje raziskovalce. Veš kako?
2025-09-26 | Europark, Pobreška cesta 18, Maribor, 2000, Slovenija
Na informacijski točki boste lahko prejeli gradivo o Evropski uniji in programih financiranja s poudarkom na raziskovanju, izobraževanju in razvoju kariere raziskovalcev.
Na voljo bo tudi svetovanje, zabavna namizna igra EU namigi (tudi v obliki velike talne podlage, kjer postanete figura kar vi sami) ter interaktivni kviz o raziskovanju v Evropski uniji.

V sodelovanju z Zavodom PIP (Pravni in informacijski center Maribor) in Europe Direct Podravje.

Predstavitev izbranih najboljših predlogov raziskovalnih nalog in inovacijskih predlogov programa Mladih za napredek Maribora.
2025-09-26 | Europark, Pobreška cesta 18, Maribor, 2000, Slovenija
Izbrani avtorji, sodelujoči v letošnjem natečaju programa Mladih za napredek Maribora, bodo predstavili svoje raziskovalne naloge in inovacijske predloge.
Program “Mladi za napredek Maribora” že od šolskega leta 1983/84 spodbuja raziskovalno delo mladih. Sprva je bil organiziran s strani Mestne občine Maribor, od leta 2007 pa poteka pod okriljem ZPM Maribor. Vsako leto v programu sodeluje več kot 300 mladih raziskovalcev iz višjih razredov mariborskih osnovnih šol, srednjih šol in dijaških domov. Skupaj oddajo približno 200 raziskovalnih nalog in inovativnih predlogov na več kot 30 raziskovalnih področjih.
Seznam izbranih avtorjev v letu 2025 si lahko ogledate na tej povezavi.

Demonstracija eksperimentalnih meritev signalov EEG in EMG pri ljudeh
2025-09-26 | Europark, Pobreška cesta 18, Maribor, 2000, Slovenija
Aktivnost je namenjena predstavitvi potenciala hibridnih nevronskih vmesnikov za merjenje električnih aktivnosti ljudi pri vsakdanjih dejavnostih in za nadzor zunanjih predmetov, kot je položaj avatarjev v računalniških igrah, z električno aktivnostjo možganov ali mišic.
